《陪曹使君牧马寺劝农》
宋代·喻良能

朱轓小队出郊坰，风卷浓阴作快晴。
夹道老人迎五马，啭枝黄鸟避双旌。
参差麦垅云屯重，零乱梅花雪片轻。
劝课定知非小补，扶犁携饷趁春耕。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。